paragraph_text: Argentina je povela 1:0 u 23. minuti golom Lionela Messija iz penala. U 36. minuti Ángel Di María povisio je argentinsko vodstvo na 2:0. Kylian Mbappé je golom iz penala u 80. minuti smanjio argentinsku vodstvo na 2:1, a iduće minute postigao je gol za 2:2 te time odveo utakmicu u produžetke. Messi je u 108. minuti zabio za 3:2. Mbappé je u 118. minuti ponovno zabio gol iz penala te time postigao drugi hat-trick u povijesti finala Svjetskog prvenstva (prvi koji je to učinio bio je engleski Geoff Hurst 1966. protiv Zapadne Njemačke). Argentina je pobijedila Francusku 4:2 na penale.